УКАЗАНИЯ КЪМ УЧАСТНИЦИТЕ

 ***I. УСЛОВИЯ ЗА УЧАСТИЕ В ПРОЦЕДУРАТА***

 **1.**Участник в процедурата може да бъде всяко българско, или

чуждестранно физическо или юридическо лице, както и техни обединения, което отговаря на посочените в обявлението и настоящата документация изисквания.

 Свързани лица или свързани предприятия не може да бъдат самостоятелни кандидати или участници в една и съща процедура.

2. Не може да участва в процедурата участник, който:

1. е осъден с влязла в сила присъда, освен ако е реабилитиран, за:

а) престъпление против финансовата, данъчната или осигурителната система, включително изпиране на пари, по чл. 253 - 260 от Наказателния кодекс;

б) подкуп по чл. 301 - 307 от Наказателния кодекс;

в) участие в организирана престъпна група по чл. 321 и 321а от Наказателния кодекс;

г) престъпление против собствеността по чл. 194 - 217 от Наказателния кодекс;

д) престъпление против стопанството по чл. 219 - 252 от Наказателния кодекс;

е) престъпление по чл. 108а от Наказателния кодекс - при възлагане на поръчки по чл. 3, ал. 2;

2. е обявен в несъстоятелност;

3. в производство по ликвидация или се намира в подобна процедура съгласно националните закони и подзаконови актове;

4. има задължения по смисъла на чл. 162, ал. 2, т. 1 от Данъчно-осигурителния процесуален кодекс към държавата и към община, установени с влязъл в сила акт на компетентен орган, освен ако е допуснато разсрочване или отсрочване на задълженията, или има задължения за данъци или вноски за социалното осигуряване съгласно законодателството на държавата, в която кандидатът или участникът е установен.

5.който е в открито производство по несъстоятелност, или е сключил извънсъдебно споразумение с кредиторите си по смисъла на чл. 740 от Търговския закон, а в случай че кандидатът или участникът е чуждестранно лице - се намира в подобна процедура съгласно националните закони и подзаконови актове, включително когато неговата дейност е под разпореждане на съда, или кандидатът или участникът е преустановил дейността си;

6. който е лишен от правото да упражнява определена професия или дейност съгласно законодателството на държавата, в която е извършено нарушението, включително за нарушения, свързани с износа на продукти в областта на отбраната и сигурността;

7. който е виновен за неизпълнение на задължения по договор за обществена поръчка, включително по отношение на сигурността на информацията и сигурността на доставките в поръчки по чл. 3, ал. 2, доказано от възложителя с влязло в сила съдебно решение;

8. който е осъден с влязла в сила присъда, освен ако е реабилитиран за престъпление по чл. 136 от Наказателния кодекс, свързано със здравословните и безопасни условия на труд, или по чл. 172 от Наказателния кодекс против трудовите права на работниците;

9. който е осъден с влязла в сила присъда за престъпление по чл. 313 от Наказателния кодекс във връзка с провеждане на процедури за възлагане на обществени поръчки;

Изискванията по чл.47, ал.1,т.1 и ал.2, т.4 и 5 от ЗОП, посочени в настоящата документация и обявлението, се прилагат, както следва:

1. при събирателно дружество - за лицата по чл. 84, ал. 1 и чл. 89, ал. 1 от Търговския закон;

2. при командитно дружество - за лицата по чл. 105 от Търговския закон, без ограничено отговорните съдружници;

3. при дружество с ограничена отговорност - за лицата по чл. 141, ал. 2 от Търговския закон, а при еднолично дружество с ограничена отговорност - за лицата по чл. 147, ал. 1 от Търговския закон;

4. при акционерно дружество - за овластените лица по чл. 235, ал. 2 от Търговския закон, а при липса на овластяване - за лицата по чл. 235, ал. 1 от Търговския закон;

5. при командитно дружество с акции - за лицата по чл. 244, ал. 4 от Търговския закон;

6. при едноличен търговец - за физическото лице - търговец;

7. във всички останали случаи, включително за чуждестранните лица - за лицата, които представляват кандидата или участника;

8. в случаите по т. 1 - 7 - и за прокуристите, когато има такива; когато чуждестранно лице има повече от един прокурист, декларацията се подава само от прокуриста, в чиято представителна власт е включена територията на Република България, съответно територията на държавата, в която се провежда процедурата при възложител по чл. 7, т. 2.

3. Не могат да участват в процедура за възлагане на обществена поръчка кандидати или участници:

1. при които лицата по чл.47, ал. 4 са свързани лица с възложителя или със служители на ръководна длъжност в неговата организация;

2. които са сключили договор с лице по чл. 21 или 22 от Закона за предотвратяване и установяване на конфликт на интереси.

 4. За подизпълнителите се прилагат само изискванията на чл.47, ал.1 и ал.5 от ЗОП

**5**.Не може да участвува в процедурата чуждестранно физическо или юридическо лице, за което в държавата, в която е установено са налице някое от посочените по-горе обстоятелства.

 **6**. В случай, че Участникът е обединение, което не е регистрирано като самостоятелно юридическо лице преди датата на подаване на офертата за настоящата обществена поръчка, членовете на обединението сключват споразумение за обединение. Споразумението трябва да съдържа клаузи, които да гарантират, че :

 6.1. всички членове на обединението са отговорни, заедно и поотделно, по закон при зпълнението на Договора за възлагане на обществена поръчка, сключен в резултат на проведената процедура.

 6.2. всички членове на обединението са длъжни да останат в състава на обединението за целия период на изпълнение на Договора за възлагане на обществена поръчка, сключен в резултат на проведената процедура.

 6.3. В споразумението за обединение Участниците в обединението трябва да определят (да упълномощят) едно лице, което да представлява обединението пред трети лица, по време на изпълнение на поръчката. В споразумението те трябва да определят и наименованието на участника. Пълномощните за нуждите на процедурата трябва да включват в представителната власт, възможността на представляващия обединението валидно да задължи обединението с представеното предложение, да попълни и подпише документите, включително декларация за приемане на условията в проекта за договор и ценовото предложение.

 6.4. Не се допускат никакви промени в състава на обединението след подаването на офертата.

 6.5. В случай че обединението е регистрирано по БУЛСТАТ, преди датата на подаване на офертата за настоящата обществена поръчка, копие на същото се прилага офертата. В случай, че не е регистрирано и при възлагане изпълнението на дейностите, предмет на настоящата обществена поръчка, Участникът следва да извърши регистрацията по БУЛСТАТ, след уведомяването му за извършеното класиране и преди подписване на Договора за възлагане на настоящата обществена поръчка;

**7**.Участникът трябва да има технически възможности за изпълнение на поръчката, минималните изисквания за които са:

7.1. Признат опит в областта на доставките на строителни материали.

7.2. Да притежава технически възможности за изпълнение на поръчката :

7.2.1. Да има регистриран обект за осъществяване на търговска дейност с материалите, сходни с предмета на поръчката.

**7**. Да притежава минимален състав за изпълнение на поръчката:

7.1. ръководител с минимален професионален опит в дейността, обект на поръчката от две години.

 ***II. Подготовка на офертата***

**1**. Участникът трябва да проучи всички указания, образци, условия и спецификации в настоящата документация.

**2**. Офертата следва да отговаря на изискванията, посочени в обявлението за участие в процедурата, настоящите указания и да бъде оформена по приложените към документацията образци. Условията в образците от документацията за участие са задължителни за участниците и не могат да бъдат променяни от тях.

**3**. Всеки участник може да представи само една оферта за участие в

процедурата.

 **4**. Лице, което участвува в обединение или е дало съгласие и фигурира като подизпълнител в офертата на друг участник, не може да представя самостоятелна оферта.

 **5**. В процедура за възлагане на обществена поръчка едно физическо или юридическо лице може да участва само в едно обединение.

 **6**. Офертата се подписва от законния представител на Участника или от изрично упълномощено лице или лица, като в офертата се прилага пълномощното от представляващия участника. Всички страници се подписват от лицето или лицата, подписващи офертата.

 **7**.Цените посочени от участника, трябва да бъдат в български лева без включен ДДС. В тези цени трябва да се включат всички разходи по изпълнение на обекта на поръчката.

**8**. Цените за изпълнение на обслужващите дейности са окончателни и валидни до пълното изпълнение на договора и не подлежат на промяна.

**9**. Всички разходи по изработването и представянето на офертата са за сметка на участниците.

 **10**. Офертата по процедурата се изготвя в съответствие с образеца от документацията за участие . Офертата се представя в запечатан непрозрачен плик от участника или от упълномощен от него представител лично или по пощата с препоръчано писмо с обратна разписка. Върху плика участникът посочва ядрес за кореспонденция, телефон и по възможност факс и електронен адрес, а когато офертата е за самостоятелно обособени позиции и за кои позиции се отнася. Пликът с офертата следва да съдържа три отделни запечатани непрозрачни и надписани с името на участника плика, а именно:

**11.1** ***Плик №1*** *с надпис* ***“Документи за подбор”,*** *в който се поставят изискваните от Възложителя документи, отнасящи се до критериите за подбор на участниците*, а именно:

1. Представяне на участника, което включва:

а) посочване на единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която кандидатът или участникът е установен, както и адрес, включително електронен, за кореспонденция при провеждането на процедурата;

б) декларация по чл. 47, ал. 9 от ЗОП

2. при участници обединения – копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият;

3. оригинал на банкова гаранция за участие или копие от документа за внесена гаранция под формата на парична сума;

4. доказателства за икономическото и финансовото състояние по чл. 50 от ЗОП, посочени от възложителя в обявлението за обществена поръчка;

5.доказателства за техническите възможности и/или квалификация по чл. 51 от ЗОП, посочени от възложителя в обявлението за обществена поръчка:

- списък на доставките, които са еднакви или сходни с предмета на обществената поръчка, изпълнени през последните три години, считано от датата на подаване на офертата с посочване на стойностите, датите и получателите;

- Доказателства за извършване на доставките, посочени в списъка - удостоверение, издадено от получателя или от компетентен орган, или чрез посочване на публичен регистър, в който е публикувана информация за доставките, посочени в списъка та или услугата.

- описание на техническото оборудване и мерките за осигуряване на качеството;

- списък на техническите лица, включително на тези, отговарящи за контрола на качеството;

- посочване на образованието, професионалната квалификация и професионалния опит на участника и/или на ръководните му служители, включително на лицата, които отговарят за извършването на услугата или строителството;

-Документ - удостоверение за регистрация на обект за търговия или производство на материалите, сходни с предмета на поръчката.

6.Документи, удостоверяващи представителната власт на лицето, от което изхожда предложението, в случай, че това не е законния представител на участника /оригинал или нотариално заверено копие/;

 7.видовете работи от предмета на поръчката, които ще се предложат на подизпълнители и съответстващият на тези работи дял в проценти от стойността на обществената поръчка, и предвидените подизпълнители

 8. декларация за приемане на условията в проекта на договор;

9.друга информация, посочена в обявлението или в документацията за участие;

10. Оферта на участника за изпълнение на поръчката /на хартиен носител/, изготвено по приложения в настоящата документация образец, подписано от законния представител на участника и подпечатано от участника (**Образец *А***);

11. списък на документите и информацията, съдържащи се в офертата, подписан от участника.

Съгласно чл.56, ал.3 от ЗОП,Когато участник в процедурата е обединение, което не е юридическо лице:

1. документите по чл.56, ал. 1, т. 1, букви "а" и "б" от ЗОП се представят за всяко физическо или юридическо лице, включено в обединението;

2. документите по чл.56,ал. 1, т. 1, буква "в" и т. 4 и 5 от ЗОП се представят само за участниците, чрез които обединението доказва съответствието си с критериите за подбор по чл. 25, ал. 2, т. 6;

3. декларация по чл.56, ал. 1, т. 11 от ЗОП се представя само за участниците в обединението, които ще изпълняват дейности, свързани със строителство или услуги.

Съгласно чл.56, ал.4 от ЗОП, Когато участникът в процедура е чуждестранно физическо или юридическо лице или техни обединения, офертата се подава на български език, документът по чл.56, ал. 1, т. 1 от ЗОП се представя в официален превод, а документите по чл.56, ал. 1, т. 4, 5 и 11 от ЗОП , които са на чужд език, се представят и в превод.

 **11.2** ***Плик №2*** *с надпис* ***“Предложение за изпълнение на поръчката”****, който съдържа техническото предложение на участника за изпълнение на поръчката* /на хартиен носител/, изготвено по приложения в настоящата документация образец, подписано от законния представител на участника и подпечатано от участника (**Образец *Б***), Към техническото предложение следва да се представят:

**11.2.1**.Декларации за експлоатационни характеристики /декларация за съответствие/

**11.2.2.**Декларация по чл.33, ал.4 от ЗОП;

**11.2.2.**Образци, описание, каталози или др. подобни на материалите, които ще се доставят

**11.3** ***Плик №3*** *с надпис* ***“Предлагана цена”****, който съдържа ценовото предложение на участника* /на хартиен носител и магнитен носител/, изготвено по приложения в настоящата документация образец, подписано от законния представител на участника и подпечатано от участника (**Образец *В***).

**12**. Срокът за изпълнение на договора е до приключване изпълнението на проекта, считано от датата на сключване на договора, а в случаите, когато договорът изтече преди завършване на нова процедура за възлагане на дейностите, обект на настоящата поръчка, неговия срок се удължава до сключване на договор с определения за изпълнител участник.

 ***III. ИЗИСКВАНИЯ КЪМ ДОКУМЕНТИТЕ***

**1**. Документите и данните в офертата се подписват само от лицето/та, което представлява участника и/или упълномощени за това лица. Във вторият случай се изисква да се представи пълномощно в оригинал или нотариално заверено копие за подписване на офертата и документацията;

 **2**. Документите, за които се изисква Официален превод на български език трябва да бъдат преведени от преводач, който има сключен договор с Министерството на външните работи за извършване на официални преводи. Списъкът на преводачите с които МВР е сключило договор е публикуван в електронния сайт на министерството.

**3**. По образеца на офертата не се допускат никакви вписвания между редовете, изтривания или корекции.

**4**. Документите се представят в оригинал или заверено от участниците копия, освен в случаите, в които в настоящата документация е посочено, че се изисква представянето им в нотариално заверени копия.

 ***IV. Комуникация между вЪзложителя и УЧАСТНИЦИТЕ***

**1**. Всички комуникации и действия на възложителя и на кандидатите или участниците, свързани с настоящата процедура, са в писмен вид.

**2**. Кандидатът или участникът, следва да представя своите становища, мнения, въпроси и т.н., свързани с настоящата процедура само в писмен вид, с входящ номер при Възложителя.

**3**. Решенията на възложителя, за които той е длъжен да уведоми кандидатите или участниците, се връчват лично срещу подпис или се изпращат с препоръчано писмо с обратна разписка, по факс или по електронен път при условията и по реда на Закона за електронния документ и електронния подпис.

**4**. За получено уведомление по време на процедурата се счита това, което е достигнало до адресата.

 ***V. Подаване на офертите***

**1**. Офертата се представя в писмен вид, на хартиен носител.

**2**. Офертата следва да бъде представена на адреса, посочен в обявлението за участие в процедурата, преди часа и датата, посочени в същото обявление като срок за представяне на офертите.

**3.** Офертата следва да бъде функционално разпределена в **три отделни запечатани, непрозрачни и надписани плика**. Трите плика на офертата се поставят в друг непрозрачен плик, върху който се отбелязва името и адреса на възложителя, предмета на обществената поръчка и името и адреса за кореспонденция, тел., факс и е-mail на оферента**.** Всеки един от пликовете следва да има съдържание, посочено по долу :

**3.1**. ***Плик №1*** *с надпис* ***“Документи за подбор”,*** *в който се поставят изискваните от Възложителя документи, отнасящи се до критериите за подбор на участниците*.

**3.2**. ***Плик №2*** *с надпис* ***“Предложение за изпълнение на поръчката за обособени позиции.....................................”.*** *В плика се поставят техническите предложения на участника за обособените позиции, за които участвува. Предложението за всяка обособена позиция се представя в запечатан плик с надпис „Обособена позиция № .....................”, който се поставя в Плик № 2.*

**3.3**. ***Плик №3*** *с надпис* ***“Предлагана цена за обособени позиции:.....................”****, който съдържа ценовото предложение на участника за ообособените позиции, за които участвува. Ценовите предложения за всяка обособена позиция се представя в запечатан плик с надпис «Обокобена позиция №...........», които се поставят в плик №*

*Съгласно чл.57, ал.3 от ЗОП Когато участник подава оферта за повече от една обособена позиция, пликове № 2 и 3 се представят за всяка от позициите. Когато документи и информация, съдържащи се в плик № 1, са еднакви за две или повече обособени позиции, по които участникът участва, същите се поставят само в плика по позицията с най-малък пореден номер, като това обстоятелство се отбелязва в списъка на документите, съдържащ се в пликовете на останалите позиции.*

**4.** При приемане на офертата върху плика се отбелязват поредният номер, датата и часът на получаването и посочените данни се записват във входящ регистър, за което на приносителя се издава документ.

**5.** Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или в незапечатан или скъсан плик. Тези обстоятелства се отбелязват във входящия регистър.

**6.** Ако участникът изпраща офертата чрез препоръчана поща или куриерска служба, същите са за негова сметка. В този случай той следва да изпрати офертата така, че да обезпечи нeйното пристигане на посочения от Възложителя адрес преди изтичане на срока за подаване на офертите. Рискът от забава или загубване на офертата е за Участника.

**7.** Възложителят не се ангажира да съдейства за пристигането на офертата на адреса и в срока определен от него.

**8.** До изтичане на срока за подаване на офертите всеки участник в процедурата може да промени, допълни или да оттегли офертата си.

**9.** След крайния срок за подаване на офертите участниците не могат да извършват изменения и допълване на офертата и същите не могат да бъдат оттегляни.

***VI. Други УКаЗАНИЯ***

**1**. Във връзка с провеждането на процедурата и подготовката на офертите от кандидатите или участниците за въпроси, които не са разгледани в настоящите указания, се прилагат Закона за обществени поръчки, Правилника за прилагане на Закона за обществените поръчки,Обявлението за обществената поръчка и условията посочени в други документи от документацията за участие в процедурата.

2.При подписване на договора за обществена поръчка участникът, определен за изпълнител, е длъжен да представи документи от съответните компетентни органи за удостоверяване липсата на обстоятелствата по чл.47,ал. 1, т. 1 – 4 от ЗОП и на посочените в обявлението обстоятелства по чл.47, ал. 2, т. 1, 2, 4 и 5, от ЗОП, освен когато законодателството на държавата, в която е установен, предвижда включването на някое от тези обстоятелства в публичен безплатен регистър или предоставянето им безплатно на възложителя.